recursal/SuperWikiNEXT-32B huggingface dataset:
Englannin kunnat sinisellä ja Walesin yhteisöt vihreällä. Harmaalla merkityt alueet eivät muodosta kuntaa.
**Englannin kunnat** *(civil parish* tai vain *parish)* ovat Englannin alueellisen hallinnon yksiköitä, joilla on hoidettavinaan tiettyjä kunnallisia tehtäviä. Vuoden 2015 lopussa kuntia oli 10 449; Englantiin kuuluu kuitenkin myös alueita, jotka eivät muodosta kuntaa *(non-civil parish areas* tai *unparished areas)*.

Historia
--------

Kuntien alkuperä on Englannin kirkon jako seurakuntiin *(parish)*, joiden hallintoon kuului sekä kirkollisia että maallisia tehtäviä vastaavalla tavalla kuin Pohjoismaiden pitäjillä ja pitäjänkokouksilla. Seurakuntien maalliset tehtävät siirrettiin erillisille hallintoelimille 1800-luvun aikana*lähde?*.

Hallinto ja tehtävät
--------------------

Kunta on hallintohierarkian alimman tason alue siellä, missä kyseinen aluejako on käytössä. Hallintotehtävistä huolehtii usein kunnanvaltuusto *(parish council)*. Jos kunnalla on kaupunkioikeudet, nimitys voi olla myös kaupunginvaltuusto, *(town council* tai *city council)*,. Kaikilla kunnilla ei kuitenkaan ole valtuustoa, ja pienet kunnat voivat muodostaa yhteisiä valtuustoja. Jos kunnassa on alle 200 asukasta, päätökset voidaan tehdä kuntalaisten kokoontumisissa.

Kunnilla on nykyään vain vähän valtaa. Ne voivat järjestää kuntaan julkisia tiloja, kuten kylätaloja, sotamuistomerkkejä, hautausmaita, vapaa-ajankeskuksia ja leikkipuistoja ja budjetoida rahaa kulttuurihankkeisiin, liikenteen kehittämiseen ja rikosten torjuntaan. Kunnat vastaavat myös retkeilyreittien kunnossapidosta alueellaan. Muiden paikallishallinon yksiköiden täytyy tiedottaa kunnanvaltuustolle tekemistään aluesuunnitelmista ja pyytää valtuustolta lausuntoa tiettyjen kunnallislakien osalta.

Britteinsaarten muut maat ja valtiot
------------------------------------

Walesissa kuntaa vastaa yhteisö (engl. *community*, kymriksi *cymuned*) ja kunnanvaltuustoa yhteisöneuvosto (engl. *community council*, kymriksi *cyngor cymuned*). Myös Skotlanti on jaettu yhteisöihin, mutta niiden neuvostoilla ei ole samoja oikeuksia kuin Englannin ja Walesin vastaavilla. Irlannissa ja Pohjois-Irlannissa jakoa kuntiin ei ole koskaan muodollisesti lakkautettu, mutta jako on menettänyt merkityksensä lähes kokonaan*lähde?*.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Civil parish

Lähteet
-------

1. ↑  Entry ID 3552832 IATE. Viitattu 20.4.2019.
2. 1 2 3 4 5 6 7  Parishes and Communities Office for National Statistics. Viitattu 11.10.2020. (englanniksi)
3. ↑  Entry ID 3538304 IATE. Viitattu 20.4.2019.
Casamancen sijainti Senegalissa.
**Casamance** (port. *Casamança*) on maantieteellinen alue sekä entinen maakunta Etelä-Senegalissa Gambian ja Guinea-Bissaun välissä. Nimensä alue on saanut siellä virtaavan Casamancejoen mukaan. Casamance jakautuu hallinnollisesti Ziguinchorin, Sédhioun ja Kédougoun alueisiin. Alueen suurin kaupunki on Ziguinchor. Casamancen pinta-ala on 30 000 km².

Casamance eroaa muusta Senegalista maantieteellisesti, etnisesti ja kulttuurillisesti. Vuonna 1982 alkoivat avoimet väkivaltaisuudet Casamancen itsenäisyyttä ajavien ryhmien ja hallituksen välillä, jotka ovat jatkuneet näihin päiviin saakka. Senegal uusi aluejakoaan vuonna 1984 sitten, että virallisesti Casamance jaettiin uusiksi Ziguinchorin ja Koldan alueiksi.

Maantiede
---------

Riisi
Casamance on Senegalin sateisimpia ja metsäisimpiä alueita. Casamancejoen tulvatasangoilla viljellään valtaosa Senegalin riisistä. Alueen rannikolta on löydetty viime aikoina öljyesiintymiä. Rannikolla ja jokien uomissa kasvaa mangroverämeikköjä.

Väestö
------

Valtaosa Casamancen väestösta on dioloja ja heihin sulautuneita floup-, diamate-, mandjak- ja balanteheimoja. Senegalin pohjoisosista on muuttanut alueelle paljon wolofeja.

Lähteet
-------

1. 1 2  Regions of Senegal Statoids. Viitattu 1.2.2010. (englanniksi)
2. 1 2 3  Casamance maakunta Casamance - Suomi ystävyysseura. Viitattu 31.1.2010. [vanhentunut linkki]
3. ↑  Kiljunen, Kimmo: *Valtiot ja liput*, s. 292. Otava, 2004. ISBN 951-1-18177-7.
4. ↑  Simmons, Andrew: Senegal to sign Casamance accord *BBC News*.  30.12.2004. Viitattu 31.1.2010. (englanniksi)
5. ↑  *Geographica – suuri maailmankartasto: maanosat, maat, kansat*, s. 320. Toim. Penny Martin & Margaret Olds. Könemann, 2003. ISBN 3-8290-2481-9.

Aiheesta muualla
----------------

* Kuvia tai muita tiedostoja aiheesta **Casamance** Wikimedia Commonsissa
**Casaraben kulttuuri** oli Bolivian Moxosin tasangolla vallinnut intiaanikulttuuri, joka rakensi suuria maakumpuja.

Casaraben kulttuuri vallitsi Llanos de Mojosin alueella Boliviassa noin 5001–1400 jaa. Alue on etelään Acren geoglyfeistä Trinidadin kaupungista itään ja kaakkoon. Casaraben löydöt ovat mutkikkaimmat keskukset tuolta ajalta, siltä alueelta. Rakennelmat viittaavat tiheään asutukseen. Seutu on ajoittain tulvivaa savannia. Kulttuuri käsitti kaksi suurta temppelikeskusta: Landivar ja Cotoca. Näiden ympärillä oli 24 pienempää kulttipaikkaa 4500 km2 alalla. Rakennelmat olivat pohjakaavaltaan U:n muotoisia temppeleitä, porraspyramideja, neliömäisiä tasanteita ja kartiomaisia pyramideja. Cotocan pyramidi oli 21 m korkea. Rakennelmat oli tehty polttamattomista savitiilistä. Niiden pohjois–luoteis-suuntaus oli yleinen koko Amazonin alueella. Näin ollen ne olivat tyypillisiä kehittyneen intiaaniyhteiskunnan keskuksia. 

Cotocasta lähti teitä, jotka ulottuivat ainakin 4 km päähän. 315 ha alainen Cotoca valvoi 500 km2 aluetta, 18 pienempää keskusta. Pienet keskukset olivat 5 km välein. Cotocaa ympäröivästä alasta on puolet savannia, puolet metsää. Cotocasta ja Landivarista lähti viuhkamaisesti pengerteitä ja kastelukanavia. Kastelukanavien lisäksi oli vesialtaita. Maissia viljeltiin, myös metsästettiin ja kalastettiin.

Viitteet
--------

1. 1 2  Amazonin sademetsän kätkemiä mahtikaupunkeja kartoitettiin valotutkalla – "Varhainen kulttuuri oli mayojen veroinen" *Yle Uutiset*.  28.5.2022. Viitattu 28.5.2022.
2. ↑  Tekniikan Maailma *tekniikanmaailma.fi*. Viitattu 28.5.2022.
3. ↑  LiDAR Reveals Network of Pre-Hispanic Settlements in Amazonia | Sci-News.com *Breaking Science News | Sci-News.com*. Viitattu 28.5.2022. (englanniksi)
4. ↑  Heiko Prümers, Carla Jaimes Betancourt, José Iriarte, Mark Robinson, Martin Schaich: Lidar reveals pre-Hispanic low-density urbanism in the Bolivian Amazon.  *Nature*, 25.5.2022, s. 1–4. doi:10.1038/s41586-022-04780-4. ISSN 1476-4687. Artikkelin verkkoversio.  en
Traakian Khersonesos ja sen merkittävimpiä kaupunkeja antiikin aikana.
**Traakian Khersonesos** (m.kreik. Χερσόνησος, *Khersonēsos*, lat. *Chersonesus Thracica*) oli antiikin aikainen nimi nykyiselle Gallipolin niemimaalle Hellespontoksen pohjoispuolella. Viljava niemimaa sijaitsi tärkeällä strategisella paikalla, sillä se hallitsi merireittiä Egeanmeren ja Mustanmeren välillä. Sen tärkeimpiä kaupunkeja olivat Kardia ja Sestos.

Maantiede
---------

### Kaupungit

#### Polikset

Traakian Khersonesoksen polikset eli kaupunkivaltiot olivat:

 
* Aigospotamoi
* Alopekonnesos
* Araplos
* Deris
* Elaius
* Ide
* Kardia
* Khersonesos
* Kressa
* Krithote
* Limnai
* Madytos
* Paion
* Paktye
* Sestos

 
#### Muita kaupunkeja

Traakian Khersonesoksen muita kaupunkeja olivat muun muassa:

* Drabos
* Kallipolis
* Lysimakheia

Lähteet
-------

1. ↑  Castrén, Paavo & Pietilä-Castrén, Leena: "Khersonesos", *Antiikin käsikirja*, s. 260. Helsinki: Otava, 2000. ISBN 951-1-12387-4.
2. ↑  Hansen, Mogens Herman & Nielsen, Thomas Heine: *An Inventory of Archaic and Classical Poleis*. An Investigation Conducted by The Copenhagen Polis Centre for the Danish National Research Foundation. Oxford: Oxford University Press, 2004. ISBN 0-19-814099-1.
**Charles Knowles**, 1. baronetti (n. 1704 – 1777) oli kuninkaallisen laivaston meriupseeri. Hänen korkein sotilasarvonsa oli amiraali.

Knowles syntyi luultavasti 1704, vaikka aikaisimmat arviot hänen syntymävuodestaan sijoittuvat vuoteen 1694. Hänet julistettiin Banburyn 4. jaarlin Charles Knollysin aviottomaksi pojaksi ja hänen velipuolensa lordi Wallingford huolehti hänen koulutuksestaan. Knowles liittyi laivastoon maaliskuussa 1718 Wallingfordin suosituksesta. Hän palveli neliliiton sodassa, sodassa Jenkinsin korvasta, Itävallan perimyssodassa ja seitsenvuotisessa sodassa sekä lyhyesti Venäjän keisarillisessa laivastossa Venäjän-Turkin sodassa 1768–1774.

Hän nousi amiraaliksi pitkän ja vaiheikkaan uran aikana menestyen ja kokien myös vastoinkäymisiä. Hänen koulutuksensa oli korkea ja hän oli erityisen taitava linnakkeiden rakentamisessa sekä niiden tuhoamisessa. Hän toimi pääosin Länsi-Intiassa, jossa hän komensi laivoja ja laivasto-osastoja sotatoimissa ranskalaisia ja espanjalaisia aluksia ja siirtokuntia vastaan. Laivastouransa lisäksi Knowles löysi aikaa myös opinnoilleen ja käänsi ulkomaisia tutkimuksia englanniksi sekä teki keksintöjä. Myöhemmällä iällään hän oli mukana useissa epäonnistuneissa sotatoimissa. Luultavasti tästä syystä hän siirtyi Venäjälle valvomaan sen laivaston kehittämistä.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Sir Charles Knowles, 1st Baronet 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Israel
* Yhdysvallat
* Alankomaat

 |
|  |
| Henkilöt | 
* Trove

 |
|  |
| Muut | 
* SNAC
* IdRef

 |

 |
**Filippos I Filadelfos** oli Seleukidien valtakunnan hallitsija, joka osallistui valtakunnan lopunaikojen sisällissotiin. Hän oli Antiokhos VIII Grypoksen neljäs poika. Hän laittoi diadeemin päähänsä vuonna 95 eaa. yhdessä vanhemman veljensä Antiokhos XI:n kanssa sen jälkeen kun heidän serkkunsa Antiokhos X oli tappanut heidän isoveljensä Seleukos VI:n. Hän sai vakiinnutettua valtansa Antiokiassa joskus vuoden 92 eaa. jälkeen ja selvisi nuoremman veljensä Demetrios III:n hyökkäyksistä. Hänen valtakautensa päättyi viimeistään 83 eaa. kun Armenian kuningas Tigranes I valloitti Syyrian. Historiassa ei ole enää mainintoja hänestä tämän jälkeen, mutta roomalaisten lyöttämissä kolikoissa on hänen muotokuvansa.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 

|  |  |  |  |
| --- | --- | --- | --- |
|   | Edeltäjä:**Seleukos VI Epifanes** | **Seleukidit**  | Seuraaja:**Antiokhos XII Dionysos tai Tigranes I** |
**Charles de Ganahl Koch** (s. 1. marraskuuta 1935) on yhdysvaltalainen liikemies. Hän omistaa 42 % Koch Industries -yhtiöstä, ja on sen toimitusjohtaja ja hallituksen puheenjohtaja. Hänen veljensä David Koch omistaa yhtä suuren osan ja on yhtiön varatoimitusjohtaja. Helmikuussa 2018 hänen omaisuudekseen arvioitiin 47,7 miljardia Yhdysvaltojen dollaria. 2014 Forbesin listoilla hän oli maailman kuudenneksi rikkain mies.

Ura
---

Charles Koch on koulutukseltaan kemianteknologian ja ydinteknologian diplomi-insinööri MIT:stä. Hän on neljästä veljeksestä toiseksi vanhin.

Koch Industries on Charlesin isän Fred Kochin perustama. Isä nimitti Charlesin toimitusjohtajaksi vuonna 1967. Veljesten valtakaudella yritys on kasvanut 2600-kertaiseksi.

Charles Koch otti suuren riskin vuonna 1968 ja liittoutui J. Howard Marshallin kanssa saadakseen Pine Bendin öljynjalostamon perheensä yhtiön haltuun. Kauppa onnistui ja jalostamosta tuli tärkeä osa imperiumia. Vuonna 1983 hän liittoutui jälleen Marshallin ja veljensä Davidin kanssa, ja he ostivat kaksi muuta veljestä sekä pienosakkaat ulos yrityksestä.

Kochin veljekset ovat rahoittaneet näkyvästi vapaata markkinataloutta edistäviä ajatushautomoita. Charles oli toinen Cato-instituutin perustajista 1970-luvulla. Vuonna 2009 selvisi, että heidän säätiönsä on rahoittanut Teekutsuliikkeen kampanjoita. Vuonna 2011 TIME-lehti nimesi Kochin veljekset maailman sadan vaikutusvaltaisimman ihmisen joukkoon. Vuonna 2012 veljekset käyttivät kymmeniä miljoonia dollareita republikaaniehdokkaiden tukemiseen, ja Mitt Romneyn häviö Barack Obamalle oli heille paha takaisku.

Yksityiselämä
-------------

Charles Koch on naimisissa ja hänellä on poika ja tytär. Tytär ei osallistu yhtiön toimintaan, mutta pojasta ollaan kasvattamassa aktiivista johtajaa Koch Industriesille.

Lähteet
-------

### Viitteet

1. 1 2 3  Sullin, Jose: Money Train: How the World's Richest Arrived at the Top *Work+Money*.  23.2.2018. Viitattu 7.4.2018 (englanniksi).
2. ↑  Charles Koch Forbes. Viitattu 17.8.2014.
3. 1 2 3 4 5 6  Daniel Fisher: Inside The Koch Empire: How The Brothers Plan To Reshape America  2012. Forbes. Viitattu 17.8.2014.
4. 1 2  David and Charles Koch, tycoons  2011. TIME. Viitattu 17.8.2014.

Aiheesta muualla
----------------

* Kuvia tai muita tiedostoja aiheesta **Charles Koch** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Japani
* Tšekki
* Korea
* Alankomaat
* Puola

 |
|  |
| Muut | 
* SNAC
* IdRef

 |

 |
**Trabekulektomia** on kirurginen silmäleikkaus, jota käytetään yleensä ensisijaisena hoitokeinona glaukooman parantamiseen, mikäli muut hoitotoimenpiteet (esim. silmätipat tai lasersädehoito) eivät auta.

Menetelmä
---------

Potilaan silmien kovakalvoihin asetetaan keinoläppä, ja sen alle tehdään aukko liian kammionesteen poistamiseksi, mikä tällöin vähentää silmien painetta. Usein noin puolen vuoden päästä silmien paine alkaa huomattavasti laskea, vaikkakaan näkö ei koskaan palaa kokonaan ennalleen. *lähde?* Jotkut potilaat joutuvat käyttämään yhtä tai useampaa silmätippaa kauan vielä operaation jälkeenkin. Potilaan näkö ei yleensä tule tarkoitettuun kuntoon heti leikkauksen jälkeen; tämä tapahtuu usein parin päivän sisällä.

Jälkiseuraukset
---------------

Varsinaisia komplikaatioita ei ole raportoitu, mutta joillakin potilailla voi ilmetä kroonista päänsärkyä sekä silmien särkyä ja erityisen arkaa valonherkkyyttä ja luomikouristuksia, kuitenkin yleensä vain muutaman päivän ajan toimenpiteen jälkeen. Ennen ja jälkeen leikkauksen on vältettävä ponnisteluja, liikuntaa ja raskasta työtä muutamien viikkojen ajan, riippuen tapauksesta.
**Puupäivä** on valtakunnallinen, vuosittain järjestettävä toimialan kärkitapahtuma, joka kokoaa yhteen puu- ja rakennusalan ammattilaiset, yritysjohdon ja yhteiskunnalliset vaikuttajat. Puupäivä pidetään Helsingin Wanhassa Satamassa. Puupäivän järjestää Puuinfo Oy. 

Puupäivän aikana on useita rinnakkaisia seminaareja muun muassa puuarkkitehtuurista, rakennustekniikasta ja puurakentamisesta. Kotimaisten luennoitsijoiden lisäksi mukana on myös kansainvälisiä luennoitsijoita. Päivän on yleensä avannut ministeritason henkilö. Vuonna 2016 Puupäivä avasi ympäristöministeri Kimmo Tiilikainen. Seminaarien lisäksi vieraat pääsevät tutustumaan yhteistyökumppaneiden tuote- ja palvelutarjontaan sekä verkostoitumaan alan ihmisten kanssa.

Puupäivän kohderyhmiä ovat rakennusalan päättäjät, rakennuttajat, rakentajat, arkkitehdit ja rakennesuunnittelijat sekä kaavoittajat ja rakennusvalvontaviranomaiset. Päivään osallistuu vuosittain myös rakennusalan opiskelijoita.

Tuleva Puupäivä
---------------

Seuraava Puupäivä pidetään torstaina 30.11.2017. Vuonna 2017 Puupäivän yhteydessä järjestetään puutuotetoimialalle tarkoitettu 43. Puumarkkinapäivä, jolla juhlistetaan 30-vuotista sahateollisuuden ja puutavarakaupan kotimaan markkinointiyhteistyötä.

Aiheesta muualla
----------------

* Tapahtuman verkkosivusto
**Filippoin arkeologinen museo** (kreik. Αρχαιολογικό Μουσείο Φιλίππων, *Archaiologikó Mouseío Filíppon*) on arkeologinen museo Filippoin arkeologisen alueen yhteydessä Krinídeen kaupungin lähellä Kaválan kunnassa Kreikassa. Se esittelee Filippoista ja sen ympäristöstä löydettyä pääosin antiikin aikaista esineistöä.

Museo on rakennettu vuonna 1961. Sitä kunnostettiin välillä pitkään, ja se avautui jälleen vuonna 2010. Museorakennus sijaitsee Filippoin arkeologisen alueen luoteislaidalla kaupungin akropoliin eli linnavuoren juurella.

Kokoelmat
---------

Museon kokoelmiin kuuluu löytöjä Ntikilí Tasin (Dikili Tash) neoliittisen kauden asutuksesta Filippoin läheltä, sekä hellenistisen, roomalaisen ja varhaiskristillisen kauden löytöjä Filippoista itsestään.

Merkittävimpiin neoliittisen kauden löytöihin lukeutuvat muun muassa lukuisat figuriinit noin ajalta 5000–3000 eaa. sekä koristemaalattu keramiikka ajalta 4000–3000 eaa. Antiikin ajan merkittävimpiin esineisiin lukeutuvat muun muassa katkelma Aleksanteri Suuren antamasta asetuksesta, joka määritti Filippoin hallitsemien maanviljelysalueiden rajat (300-luku eaa.); Kleomoiriksen hautastele (300-luku eaa.); Lucius Caesarin marmorinen rintakuva; Nike-jumalattaren patsaan osa Filippoin forumin niin kutsutusta Länsitemppelistä; Filippoin lukuisten basilikakirkkojen koristeosat; sekä varhaiskristillisen kauden hautakirjoitukset.

* Museorakennus.Museorakennus.
* Rakennusten koristeosia.Rakennusten koristeosia.
* Veistoksia.Veistoksia.
* Artemista esittävä votiivistele.Artemista esittävä votiivistele.
* Lepäävä Herakles.Lepäävä Herakles.
* Aleksanteri Suuren aikainen hopeinen tetradrakma.Aleksanteri Suuren aikainen hopeinen tetradrakma.
* Niken patsas forumilta.Niken patsas forumilta.
* Keisari Hadrianuksen(?) patsas.Keisari Hadrianuksen(?) patsas.
* Naisen pää.Naisen pää.
* Roomalaisesta haudasta löydetty teatterinaamio.Roomalaisesta haudasta löydetty teatterinaamio.
* Hauta-ateriaa kuvaava marmorireliefi.Hauta-ateriaa kuvaava marmorireliefi.
* Filippoin teatterin koristeosia.Filippoin teatterin koristeosia.

Lähteet
-------

1. 1 2 3  Archaeological Museum of Philippi *Macedonian Heritage*.  Arkistoitu 30.12.2016. Viitattu 14.11.2016.
2. 1 2  Archaeological Museum of Philippi *Greek Travel Pages*. Viitattu 14.11.2016.
3. ↑  Archaeological Site of Philippi Hellenic Republic, Ministry of Culture and Sports / UNESCO. Viitattu 14.11.2016.

Aiheesta muualla
----------------

* Kuvia tai muita tiedostoja aiheesta **Filippoin arkeologinen museo** Wikimedia Commonsissa
François Guise.
**François Guise** (oik. **François I de Lorraine, Guisen herttua**; 24. helmikuuta 1519 Bar-le-Duc, Meuse – 24. helmikuuta 1563 Orléans) oli kyvykäs ranskalainen kenraali ja poliitikko. Hän johti Ranskan armeijoita italialaissotien loppuvaiheessa ja oli katolisten tärkeimpiä johtajia Ranskan uskonsotien puhjetessa. Hän sytytti sodat järjestämällä vuonna 1562 Wassyn verilöylyn, jonka vuoksi hugenotit murhasivat hänet seuraavana vuonna.

Guise sai mainetta italialaissodissa johdettuaan menestyksellisesti Metzin puolustusta keisari Kaarle V:n armeijaa vastaan vuonna 1552 ja lyötyään keisarilliset Rentyn taistelussa vuonna 1554. Vuosina 1557–1559 hän johti Ranskan armeijaa sen sotiessa Espanjan Alankomaissa, ja valtasi muun muassa Calais’n englantilaisilta vuonna 1558.

Guisen vanhempi sisar Maria Guise oli mennyt naimisiin Skotlannin kuninkaan Jaakko V:n kanssa vuonna 1538. Heidän tyttärensä oli Maria Stuart, jonka aviomiehestä tuli Ranskan kuningas Frans II vuonna 1559. Tämä nosti Guisen ja hänen veljensä, kardinaali Charles Guisen, korkeaan asemaan Ranskan hovissa, ja heitä voisikin pitää maan todellisina hallitsijoina. Lapsesta asti heikko Frans kuitenkin kuoli jo joulukuussa 1560, ja uuden kuninkaan, 10-vuotiaan Kaarle IX:n noustessa valtaan Guisen veljekset menettivät aikaisemman asemansa, koska uuden kuninkaan äiti ja todellinen hallitsija Katariina de’ Medici ei luottanut heihin.

Kun Katariina de’ Medici alkoi suosia hugenotteja hallinnossaan, tiivistyivät katolisten riitaiset rivit ja Guise nousi yhdeksi kolmesta johtajasta. Katolisten valmistellessa toimia hugenotteja vastaan tapahtui 1. maaliskuuta 1562 Wassyn verilöyly, jossa Guisen miehet tappoivat jumalanpalveluksessa olleita hugenotteja. Tämä sytytti Ranskan uskonsodat. Guise johti katolisia sodassa: hän valtasi hugenoteilta Rouenin, ja oli valmistelemassa Orléansin valtausta, kun kostona Wassyn tapahtumista hugenotit murhasivat hänet pistoolilla helmikuussa 1563.

Lähteet
-------

* Arnold, Thomas F.: *The Renaissance at War*. Lontoo: Cassell, 2002. ISBN 0-304-36353-7.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Ruotsi
* Tšekki
* Alankomaat
* Vatikaani

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |
Roldano Lupi ja Evi Maltagliati elokuvassa *Sissignora*.
**Roldano Lupi** (oikealta nimeltään *Rolando Squassoni-Lupi*, 8. helmikuuta 1909 Milano – 13. elokuuta 1989 Rooma) oli italialainen näyttelijä.

Kirjanpitäjäksi opiskellut Lupi ryhtyi ammattinäyttelijäksi vuonna 1938 ja teki huomattavan teatteriuran. Hänen ensimmäinen elokuvansa oli Ferdinando Maria Poggiolin ohjaama *Sissignora* vuonna 1941. Poggiolin *Gelosian* (1942) myötä Lupista tuli yksi aikansa elokuvatähdistä, mutta myöhemmin hän joutui tyytymään etupäässä viihde-elokuvien luonnenäyttelijän rooleihin. Lupi työskenteli paljon myös televisiossa. Hänen vaimonsa oli näyttelijä Pina Bertoncello.

Elokuvia
--------

* *Il gigante di Metropolis*, 1961
* *Il Colosso di Roma*, 1964
* *Voittamaton*, 1964
* *La vendetta dei gladiatori*, 1964

Lähteet
-------

1. ↑  Lancia, Enrico; Poppi, Roberto: *Dizionario del cinema italiano: gli attori. Vol. 1: A–L*, s. 332. Roma: Gremese, 2003. ISBN 88-8440-213-1.
2. ↑  Della Casa, Steve; Giusti, Marco: *Il grande libro di Ercole*, s. 359-360. Roma: Centro Sperimentale di Cinematografia, Edizioni Sabinae, 2013. ISBN 978-88-98623-051.

Aiheesta muualla
----------------

* Internet Movie Database: Roldano Lupi (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Italia
* Yhdysvallat

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* IdRef

 |

 |
**Filippoin teatteri** oli antiikin aikainen kreikkalainen teatteri Filippoissa Kreikassa. Sen rauniot sijaitsevat Filippoin arkeologisen alueen koillisosassa akropoliin eli linnavuoren kaakkoisrinteessä Kaválan kunnassa lähellä Krinídeen kaupunkia.

Filippoin teatterin rauniot.
Teatterin portti.
Teatteri rakennettiin alun perin klassisen ja hellenistisen kauden taitteessa Filippos II:n aikana eli noin vuonna 356–336 eaa. pian Filippoin päädyttyä makedonialaisvallan alle. Se oli tavanomainen kreikkalainen teatterirakennus, jossa oli puolikaarenmuotoinen katsomo ja sen keskiössä pyöreä orkhestra eli näyttämö. Orkhestran takana oli skene eli näyttämörakennus. Orkhestralle johti kummaltakin sivulta parodos-sisäänkäynti. Itälaidassaan teatteri on kiinni kaupunginmuurissa.

Roomalaisella ajalla ensin vuoden 31 eaa. jälkeen ja sitten 100-luvulla jaa. teatteria uusittiin, ja muun muassa sen skene rakennettiin uudestaan ja katsomoon rakennettiin lisää penkkirivejä. Viimeisessä vaiheessa 200-luvulla jaa. teatteri muutettiin sopivaksi roomalaisille näytännöille, kuten gladiaattori- ja villieläinesityksille, mikä muutti merkittävästi sen olemusta.

Teatteri kärsi suuria vaurioita maanjäristyksessä vuonna 619. Tämän jälkeen sen kiviä käytettiin rakennusmateriaalina muualla. Nykyisin teatterin jäännökset toimivat yhtenä Filippoín festivaalien tapahtumapaikkana, ja siellä esitetään näytelmiä ja musiikkiesityksiä.

Lähteet
-------

1. 1 2 3  Stillwell, Richard & MacDonald, William L. & McAllister, Marian Holland (toim.): "Philippi (Krenides), Thrace, Greece", *The Princeton Encyclopedia of Classical Sites*. Princeton, N. J.: Princeton University Press, 1976. Teoksen verkkoversio.
2. 1 2 3 4  Archaeological Site of Philippi Hellenic Republic, Ministry of Culture and Sports / UNESCO. Viitattu 14.11.2016.
3. ↑  Ancient Theatre of Philippi *Dimofelia*. Municipality of Kavala. Viitattu 14.11.2016.

Aiheesta muualla
----------------

* Kuvia tai muita tiedostoja aiheesta **Filippoin teatteri** Wikimedia Commonsissa
5. arrondissementin sijainti.
5. arrondissementin kaupungintalo.
**Pariisin 5. arrondissementti** (ransk. *5e arrondissement de Paris*) on yksi Pariisin kahdestakymmenestä arrondissementista eli hallintoalueesta. Se tunnetaan myös nimellä *"arrondissement du Panthéon"*. Se jaetaan edelleen neljään kortteliin (ransk. *quartiers*), jotka ovat *Saint-Victor*, *Jardin-des-Plantes*, *Val-de-Grâce* ja *Sorbonne*.

Arrondissementin länsiosa sekä sitä lähellä oleva osa viereistä 6. arrondissementtia tunnetaan paremmin nimellä *Latinalaiskortteli* (ransk. *Quartier latin*), joka ei kuitenkaan tällä nimellä kuulu Pariisin virallisiin kaupunginosiin. Näiden arrondissementtien rajana on Boulevard Saint-Michel. Pariisin yliopistojen historiallinen päärakennus Sorbonne sijaitsee 5. arrondissementissa.

Arrondissementti sijaitsee Pariisin vasemmalla rannalla. Sitä reunustavat pohjoisessa Seine-joki ja 4. arrondissementti, lännessä 6. arrondissementti ja etelässä 14. ja 13. arrondissementti.

Arrondissementin pinta-ala on 2,54 km² ja asukasluku oli 60 800 henkeä vuonna 2011.

Nähtävyydet
-----------

* Panthéon
* Musée de Cluny

Lähteet
-------

1. ↑  Populations légales en vigueur à compter du 1er janvier 2014: Arrondissements – cantons – communes INSEE. Viitattu 11.1.2015.

Aiheesta muualla
----------------

* Kuvia tai muita tiedostoja aiheesta **Pariisin 5. arrondissementti** Wikimedia Commonsissa

* 5. arrondissementin kotisivut (Arkistoitu – Internet Archive)
**Roland de Wolfe** on englantilainen pokeriammattilainen. Hän oli aiemmin brittiläisen pelilehden *Inside Edgen* pokeritoimittajana. De Wolfen lempinimi on "The Sheep" (lammas). Hän oli Gavin Griffinin jälkeen toinen pelaaja, joka saavutti niin sanotun Triple Crownin eli EPT-, WPT- ja WSOP-voiton.

Roland de Wolfe pelasi jo nuorena poolia ja korttipelejä rahasta. Vartuttuaan hän alkoi kiertää pokeriturnauksia toimittajana.. 

De Wolfe voitti The Gutshot Poker Festivalilla Lontoossa syyskuussa 2004 ja sijoittui rahoille seuraavana kesänä heinäkuussa WSOP:n $ 1,000 No Limit Hold'em turnauksessa. Muutamaa viikkoa myöhemmin hän voitti World Poker Tourin Grand Prix de Paris -turnauksen lyöden lopussa suomalaisen Juha Helpin. Turnauksen ykköspalkinto oli 479 680 euroa. WPT:n Fourth Annual Five-Star World Poker Classicissa huhtikuussa 2006 Roland de Wolfe oli neljäs. European Poker Tour -voiton de Wolfe saavutti lokakuussa 2006 Dublinin The Irish Masters -osakilpailussa. Turnauksen ykköspalkinto oli 554 300 euroa.

World Series of Pokerissa de Wolfe oli parhaimmillaan ollut kolmas: vuonna 2006 2000 dollarin no limit hold'em shootout -turnauksessa. Kolmossija toi 65 520 dollaria. Kesäkuussa 2009 de Wolfe onnistui voittamaan 5 000 dollarin sisäänoston pot limit omaha hi/lo -turnauksen ja näin saavutti toisena pelaajana voiton kaikissa kolmessa isossa turnaussarjassa (EPT, WPT ja WSOP). WSOP-turnauksen ykköspalkinto oli 246 616 dollaria. Syksyllä 2010 de Wolfe oli World Series of Poker Europen pääturnauksessa neljäs.

De Wolfen uran suurin voittosumma tuli WPT:n vuoden 2006 mestaruuskilpailusta, jossa hän ansaitsi kolmostilastaan Joe Bartholdi Jr:n ja David Matthew'n jälkeen 1 025 205 dollaria Helmikuussa 2010 de Wolfe voitti Mansion Poker Les A London Openin 2000 punnan turnauksen.

Kesäkuussa 2011 Roland de Wolfen pokeriuran turnausansiot ylittivät 5,3 miljoonaa dollaria. Hän edustaa Full Tilt Poker -nettipokerihuonetta.

Lähteet
-------

1. ↑   : Roland De Wolfe WSOP player profile World Series of Poker. Viitattu 5. kesäkuuta 2011.
2. ↑  Julio Rodriguez: WSOP -- Roland De Wolfe Completes Poker's Triple Crown  14.6.2009. Cardplayer. Viitattu 5.6.2011.
3. ↑   (Arkistoitu – Internet Archive) luettu 7.2.2007
4. ↑   luettu 5.6.2011
5. ↑   : Roland de Wolfe stats The Hendon Mob. Viitattu 5. kesäkuuta 2011.

Aiheesta muualla
----------------

* Roland de Wolfe Full Tilt Pokerin sivuilla (Arkistoitu – Internet Archive)
* WPT:n profiili
* Roland de Wolfe The Hendon Mob Poker Databasessa (englanniksi)
**Filiskos Miletoslainen** (m.kreik. Φιλίσκος ὁ Μιλήσιος, *Filiskos ho Milēsios*, lat. *Philiscus Milesius*; 300-luku eaa.) oli antiikin kreikkalainen reettori, joka oli kotoisin Miletoksesta.

Filiskos oli Isokrateen oppilas. Tätä ennen hän oli ollut maineikas huilunsoittaja. Filiskos kirjoitti puhuja Lykurgoksen elämäkerran sekä epitafin Lysiaasta. Viimeksi mainittu on säilynyt Pseudo-Plutarkhoksella sekä *Kreikkalaisessa antologiassa*. Koska nimet "Filiskos" ja "Filistos" menivät usein sekaisin, on mahdollista, että Filiskos kirjoitti myös teoksen *Kansankokouspuheet* (Δημηγορίαι, *Dēmēgoriai*), jonka *Suda* mainitsee historioitsija Filistos Syrakusalaisen teosten joukossa.

*Sudan* mukaan historioitsija Timaios Tauromenionlainen oli Filiskoksen oppilas. Toiseksi hänen oppilaakseen mainitaan Neanthes Kyzikoslainen.

Lähteet
-------

1. 1 2 3 4 5  Smith, William: "Philiscus (3)", *Dictionary of Greek and Roman Biography and Mythology*. Boston: Little, Brown and Company, 1849–1867. Teoksen verkkoversio.
2. ↑  Pseudo-Plutarkhos: *Kymmenen puhujan elämäkerrat* (*Vitae decem oratorum*) s. 836.
3. ↑  *Suda*, Φίλιστος. Huomattakoon lisäksi, että *Suda* esittää Filistos Syrakusalaisen elämäkerran paitsi hakusanan Φίλιστος myös hakusanan Φίλισκος ἢ Φίλιστος ("Filiskos tai Filistos") alla.
4. ↑  *Suda*, Τίμαιος.
Esimerkki Hanes–Woolf-yhtälön kuvaajasta ja siitä saatavasta entsyymikineettisestä informaatiosta
**Hanes–Woolf-yhtälö** tai **Hanes–Wilkinson-yhtälö** tai **Langmuir-yhtälö** on entsyymikineettisissä tutkimuksissa käytetty Michaelis–Menten-yhtälön linearisoitu muoto. Yhtälö on nimetty kehittäjiensä Charles Samuel Hanesin ja Barnet Woolfin mukaan. Hanes–Woolf-yhtälöä käytetään määritettäessä entsyymikineettisiä parametreja Michaelis-vakiota KM ja teoreettista entsyymikatalysoidun reaktion maksiminopeutta Vmax kokeellisista tuloksista.

Hanes–Woolf-yhtälö voidaan johtaa Michaelis–Menten-yhtälöstä, joka on muotoa

{\displaystyle v={{V\_{\max }{}[S]} \over {K\_{m}+[S]}}}, tässä v on entsyymikatalysoidun reaktion nopeus, Vmax on teoreettinen maksiminopeus reaktiolle, [S] on substraatin konsentraatio ja Km on Michaelis-vakio
Yhtälö käännetään, jolloin se saadaan muotoon 

{\displaystyle {1 \over v}={{K\_{m}+[S]} \over {V\_{\max }{}[S]}}}, tämä kerrotaan termillä [S], jolloin yhtälö tulee muotoon
{\displaystyle {[S] \over v}={{K\_{m}+[S]} \over {V\_{\max }}}}, kun tästä erotetaan termit KM ja [S], saadaan Hanes–Woolf-yhtälö muodossa
{\displaystyle {[S] \over v}={{K\_{m}} \over {V\_{\max }}}+{{[S]} \over {V\_{\max }}}}
Kun substraattikonsentraatio [S] esitetään [S]/v:n funktiona, saadaan suora. Suoran kulmakerroin on maksiminopeuden käänteisluku, abskissan leikkauspiste on Michaelis-vakion vastaluku ja oordinaatan leikkauspiste on Michaelis-vakion ja maksiminopeuden suhde. Hanes–Woolf-yhtälö ei ole korosta yhtä voimakkaasti alhaisilla substraattikonsentraatioilla saatujen tulosten vaikutusta kuin yleisesi käytetty Lineweaver–Burk-yhtälö. Toinen etu verrattuna Lineweaver–Burk-yhtälöön on se, että se ei ole kaksoiskäänteiskuvaaja. Haittapuolena Hanes–Woolf-yhtälössä on se, että akselit eivät ole toisistaan riippumattomia, vaan molemmissa on substraattikonsentraatio [S]. Riippuvuudesta aiheutuva ongelma on myös kolmannen Michaelis–Menten-yhtälön linearisoinnissa käytetyn menetelmän Eadie–Hofstee-yhtälön haittapuoli.

Lähteet
-------

1. 1 2  Esa Aittomäki, Tero Eerikäinen, Matti Leisola, Heikki Ojamo, Ilari Suominen & Niklas von Weymarn: *Bioprosessitekniikka*, s. 262. WSOY, 2002. ISBN 951-26995-6.
2. 1 2  Thomas Scott,Eric Ian Mercer: *Concise encyclopedia biochemistry and molecular biology*, s. 450. Walter de Gruyter, 1997. ISBN 978-3110145359. (englanniksi)
3. 1 2  Reginald Garrett, Charles M. Grisham: *Biochemistry*, s. 450. Cengage Learning, 2012. ISBN 978-1133106296. Kirja Googlen teoshaussa (viitattu 1.11.2016). (englanniksi)
4. 1 2  Jonathan Crowe,Tony Bradshaw: *Chemistry for the Biosciences*, s. 594. Oxford University Press, 2014. ISBN 9780199662883. Kirja Googlen teoshaussa (viitattu 1.11.2016). (englanniksi)
*Tämä artikkeli käsittelee hoitomerkkiä. LV on myös Latvian kaksikirjaiminen ISO 3166-1 -maakoodi.*

**LV** on suomalaisen Berner Oy:n omistama tuotesarja, johon kuuluu pesuaineita, hiustuotteita, hygieniatuotteita sekä ihonhoitotuotteita. Berner osti LV-brändin Unileveriltä vuonna 2001.

LV-tuotesarjan nimi tulee alun perin sanoista Lumi ja Valko, Unileverin omistaman Turun Saippuan tytäryhtiön Lumivalko Oy:n mukaan. Tuotesarjan ensimmäinen tuote oli herkän ihon palasaippua, jonka Lumivalko kehitti yhteistyössä ihotautiopin professori Carl Eric Sonckin kanssa 1970-luvun taitteessa. Sitä myytiin aluksi sairaalakäyttöön ja 1970-luvun puolestavälistä asti myös apteekeissa, kunnes Turun Saippua toi sen päivittäistavarakauppoihin vuonna 1981.

LV-sarjassa on yli 20 tuotetta, jotka kaikki on kehitetty yhdessä Allergia- ja astmaliiton kanssa. Tuotteet on suunniteltu erityisesti herkälle, allergiselle ja atooppiselle iholle, sekä lapsille. LV-tuotteet kehitetään ja valmistetaan pääasiallisesti Suomessa.*lähde?*

Lähteet
-------

1. ↑  Berner's story - Annual Report 2015 - Berner Oy
2. ↑  LV-tarina|LV (Arkistoitu – Internet Archive)
3. ↑  Unileverillä on Suomessa neljä yhtiötä.  *Helsingin Sanomat*, 14.12.1969, s. 13. Artikkelin verkkoversio.
4. ↑  Sinulle herkkäihoinen. Nyt on kauppaasi tullut LV herkän ihon saippua. (Turun Saippuan mainos) *Helsingin Sanomat*, 3.10.1981, s. 22. Artikkelin verkkoversio.

Aiheesta muualla
----------------

* Lumivalko.fi (Arkistoitu – Internet Archive)
* Berner.fi
**Komotinín arkeologinen museo** (kreik. Αρχαιολογικό Μουσείο Κομοτηνής, *Archaiologikó Mouseío Komotinís*) on arkeologinen museo Komotinín kaupungissa Kreikassa. Se esittelee Itä-Makedonian ja Traakian alueelta löydettyä esihistoriallista ja antiikin aikaista esineistöä.

Keisari Septimius Severuksen kultainen rintakuva, n. 193–211.
Museo on perustettu vuonna 1962. Nykyinen museorakennus rakennettiin vuosina 1968–1970 ja otettiin käyttöön vuonna 1976. Museorakennuksen on suunnitellut arkkitehti Áris Konstantinídis.

Kokoelmat
---------

Museon kokoelmiin kuuluu esineistöä neoliittiselta kaudelta bysanttilaiselle kaudelle eli Kreikan keskiajalle saakka. Löydökset ovat peräisin useista arkeologisista kohteista antiikin Traakian alueelta, mukaan lukien neoliittisen ja varhaisen rautakauden asutukset; klassisen kauden kreikkalaiset siirtokunnat, kuten Abdera, Dikaia, Maroneia ja Stryme; sekä roomalaisen kauden asutukset. Museon kokoelmiin kuuluu muun muassa veistoksia, keramiikkaa, figuriineja, koruja ja rahoja. Merkittävin yksittäinen esine on roomalaisaikainen keisari Septimius Severuksen kultainen rintakuva noin vuodelta 193–211.

Lähteet
-------

1. 1 2  Αρχαιολογικό Μουσείο Κομοτηνής: Ιστορικό Υπουργείο Πολιτισμού και Αθλητισμού. Viitattu 1.9.2020.
2. 1 2 3  Αρχαιολογικό Μουσείο Κομοτηνής: Περιγραφή Υπουργείο Πολιτισμού και Αθλητισμού.  Arkistoitu 3.10.2018. Viitattu 1.9.2020.
3. 1 2  Archaeological Museum of Komotini *Eastern Macedonia & Thrace Greece*. Viitattu 1.9.2020.
4. ↑  Αρχαιολογικό Μουσείο Κομοτηνής: Μόνιμη Έκθεση Αρχαιολογικού Μουσείου Κομοτηνής Υπουργείο Πολιτισμού και Αθλητισμού. Viitattu 1.9.2020.

Aiheesta muualla
----------------

* Kuvia tai muita tiedostoja aiheesta **Komotinín arkeologinen museo** Wikimedia Commonsissa
**Walter Gerardo Pandiani Urquiza** (s. 27. huhtikuuta 1976 Montevideo, Uruguay) on uruguaylainen jalkapalloilija, pelipaikaltaan hyökkääjä. Hän pelasi pitkään Espanjassa.

Pandiani tunnettiin voimakkaana sekä hyvänä pääpelaajana.

Ura
---

Ennen siirtymistään Eurooppaan Pandiani edusti kolmea joukkuetta kotimaassaan. Vuonna 2000 hän teki sopimuksen espanjalaisen Deportivo La Coruñan kanssa. Seuraavina kausina Pandiani kuului joukkueen luottopelaajiin ja täten sai myös paljon vastuuta. Kausi 2003–2004 sujui Pandianilta parhaiten, kun hän laukoi yhteensä 13 maalia.

Tammikuussa 2005 Pandiani siirtyi loppukauden kestävällä lainasopimuksella Birmingham Cityyn, ajauduttuaan Deportivo-valmentaja Javier Iruretan kanssa riitoihin. Pandiani teki heti debyyttiottelussaan maalin Southamptonia vastaan. Myöhemmin kauden aikana hän onnistui maalinteossa vielä kolme kertaa ja lopulta kauden päätyttyä päävalmentaja Steve Bruce halusi hankkia hänet pysyvällä sopimuksella joukkueeseen. Siirtosumma oli kolme miljoonaa puntaa. Pandiani ei kuitenkaan onnistunut jatkamaan samalla tasolla kuin edelliskaudella, ja näin 13. tammikuuta 2006 hän palasi Espanjaan tällä kertaa Espanyoliin miljoonan punnan siirtosummalla.

Pelattuaan kauden Espanyolissa, hän siirtyi kaudeksi 2007–2008 Osasunaan. 22. toukokuuta 2011 hän ilmoitti jättävänsä Osasunan sopimuksensa päätyttyä. Kauden 2011–2012 Pandiani pelasi jälleen Espanyolissa. Elokuussa 2012 hän siirtyi kaudeksi 2012–2013 Segunda Divisióniin tippuneeseen Villarrealiin.

### Maajoukkue

Pandiani teki ensiesiintymisensä Uruguayn maajoukkueessa 21. maaliskuuta 2001 vuoden 2002 MM-karsintaottelussa Paraguayta vastaan.

Saavutukset
-----------

* **Deportivo La Coruña**:
	+ Copa del Rey: 2002
	+ Supercopa de España: 2002

* **Mallorca**:
	+ Copa del Rey: 2003

* **Espanyol**:
	+ Copa del Rey: 2006

Lähteet
-------

* Esittely ja tilastot (Arkistoitu – Internet Archive) soccerbase.com (englanniksi)
* Maajoukkuetilastot (Arkistoitu – Internet Archive) (espanjaksi)

### Viitteet

1. ↑  Depor boss blasts Pandiani Sky Sports. Viitattu 19.4.2009.  (englanniksi)
2. ↑  Birmingham complete Pandiani loan BBC. Viitattu 19.4.2009.  (englanniksi)
3. ↑  Birmingham 2–1 Southampton BBC. Viitattu 19.4.2009.  (englanniksi)
4. ↑  Pandiani completes Espanyol move BBC. Viitattu 19.4.2009.  (englanniksi)
5. ↑  Osasuna swoop for Rifle Sky Sports. Viitattu 19.4.2009.  (englanniksi)
6. ↑  Pandiani confirma su marcha de Osasuna tras finalizar contrato Marca. Viitattu 23.5.2011.  (espanjaksi)
**Arthur Lumley St. George Lyster** (27. huhtikuuta 1888 – 4. elokuuta 1957) oli Britannian Kuninkaallisen laivaston amiraali, joka palveli kummassakin maailmansodassa. Hän oli Arthur Edward Lysterin vanhin poika.

Lumley Lyster astui 15. syyskuuta 1902 laivaston palvelukseen. Hän palveli ensimmäisessä maailmansodassa 6. Kevyt risteilijäviirikössä sekä Suuressa laivastossa. Sota-aikaisista ansioistaan hänet palkittiin DSOlla sekä Italian kruunulla.

Sotien välillä hän palveli 1919 *HMS Renownilla*. Hänet siirrettiin 28. joulukuuta 1922 1. Taistelulaivaviirikön tykistöupseeriksi Atlantin laivastoon *HMS Barhamille*, mistä hän siirtyi 8. joulukuuta 1924 Amiraliteettiin vuoden loppuun saakka. Hän palveli Amiraliteetin hankintaosaston johtajanapulaisena 29. joulukuuta 1924 alkaen toukokuuhun 1926.

Hänet siirrettiin 22. marraskuuta 1926 *HMS Nelsonille* ensimmäiseksi perämieheksi, jossa hän palveli kesäkuuhun 1928. Hänet siirrettiin 8. tammikuuta 1929 hankintaosastolle. 1930-luvun alun hän suoritti erilaisia esiupseerikursseja.

Hänet määrättiin 1932 risteilijä *HMS Danaen* päälliköksi Länsi-Intian ja Amerikan asemalle. Hänet siirrettiin 11. tammikuuta 1933 Kotilaivaston 5. Hävittäjälaivueen komentajaksi aluksenaan *HMS Wallace*, mistä tehtävästä hänet siirrettiin maihin 1. toukokuuta 1935.

Hänet määrättiin 7. joulukuuta 1937 Välimeren laivastoon *HMS Gloriousin* päälliköksi. Hänet siirrettiin 20. joulukuuta 1939 Scapa Flown komentajaksi ylennettynä kontra-amiraaliksi.

Hänet siirrettiin Välimeren laivastoon tukialusten komentajaksi aluksenaan *HMS Illustrious*. Hänen johdollaan tukialusosasto hyökkäsi Taranton laivastotukikohtaan 11. marraskuuta 1940. Hänet siirrettiin 1941 5. merilordiksi ja laivaston ilmavoimien komentajaksi.

Hänet määrättiin 11. heinäkuuta 1942 Kotilaivaston lentotukialusten päälliköksi aluksenaan *HMS Indomitable*, mistä hänet vapautettiin helmikuussa seuraavana vuonna.

Hän ei ole sijoitettujen luettelossa heinäkuun 1945 jälkeen. Hän jäi 27. heinäkuuta 1945 eläkkeelle. Hän kuoli 4. elokuuta 1957.

Lähteet
-------

1. 1 2 3 4 5 6 7 8  Royal Navy upseerimatrikkeli
**Handu pumpulla** on vuonna 2005 tehty suomalainen 12-osainen televisiosarja, jossa stadin slangia puhuvat vanhakantaiset kaverukset Fjalle (Taneli Mäkelä) ja Veksi (Pirkka-Pekka Petelius) kulkevat Helsingissä sekä joutuvat erilaisiin kommelluksiin. Sarja perustuu samojen tekijöiden *Kaverille ei jätetä* -sarjan jaksossa "Mirri" esiintyneisiin hahmoihin. Sarjan jokaisessa jaksossa esiintyi joku sivuhahmo, joita esittivät muun muassa Tommi Korpela ja Rabbe Smedlund. Sarjassa nähtiin silloin tällöin myös kaksikon vaimot Brita ja Lissu. Sarjan ohjasi Mikko Kivinen, joka myös esiintyi yhdessä jaksossa.

Sarjan nimi on stadin slangia ja tarkoittaa yleiskielellä "Käsi sydämellä". Fjallen ja Veksin vakiintuneena lausahduksena sarjassa on "Pitää olla fiksusti", jota he sanovat täysin tuntemattomille ihmisille, kun he tekevät jotain, mikä ei ole viisasta. Kaksikko usein myös päivittelee maailmanmenoa toteamalla esimerkiksi: "Toista se oli ennen. Silloin oltiin fiksusti."

Nelonen on näyttänyt sarjaa vuosina 2005 ja 2008. Sarja oli tekstitetty suomeksi.

Jaksot
------

| Jakso | Nimi | Ensiesitys |
| --- | --- | --- |
| 1. | Stuidu | 18. tammikuuta 2005 |
| 2. | Gratulis stuidarille | 25. tammikuuta 2005 |
| 3. | Itäkeskus | 1. helmikuuta 2005 |
| 4. | Hotelli | 8. helmikuuta 2005 |
| 5. | Högga | 15. helmikuuta 2005 |
| 6. | Blumsterihandeli | 22. helmikuuta 2005 |
| 7. | Bondella | 1. maaliskuuta 2005 |
| 8. | Jortsut | 8. maaliskuuta 2005 |
| 9. | Borsa handussa | 15. maaliskuuta 2005 |
| 10. | Pormestari | 22. maaliskuuta 2005 |
| 11. | Granu | 29. maaliskuuta 2005 |
| 12. | Joulu | 25. joulukuuta 2005 |

Lähteet
-------

1. ↑  Handu Pumpulla (Kuollut linkki;) *www.saihky.fi*.  Arkistoitu 17.5.2014. Viitattu 16.5.2014.
Walter Norman Koelz ja partakorppikotka.
**Walter Norman Koelz** (11. syyskuuta 1895 Waterloo, Michigan Yhdysvallat – 24. syyskuuta 1989 Waterloo) oli yhdysvaltalainen luonnontieteilijä, erikoisalanaan lintutiede.

Koelzin vanhemmat olivat Saksan Schwartzwaldin alueelta lähtöisin olleita siirtolaisia. Hänen isänsä oli ammatiltaan kyläseppä. Koelz väitteli filosofian tohtoriksi Michiganin yliopistossa 1920. Hän osallistui Donald B. MacMillanin johtamalle Pohjois-Amerikan arktisille seuduille tehdylle tutkimusretkelle 1925. Hän suoritti siikatutkimuksia työskennellessään Yhdysvaltain kalastustoimiston (United States Bureau of Fisheries), Michiganin yliopiston ja valtiollisen Kalastajien tutkimuslaitoksen palveluksessa (Institute for Fisheries Research). Hänelle tarjottiin Himalajan tutkimuslaitoksen virkaa Roerich Museumissa ja hän saapui Naggariin, Kuluun toukokuussa 1930, aloittaen kasvistotutkimuksilla. Vuonna 1932 Koelz palasi Michiganiin.

Tiibetin kulttuuri oli tehnyt Koelziin suuren vaikutuksen ja 1933 hän palasi Aasiaan, Intian Tiibetiin keräämään aineistoa Michiganin yliopiston antropologian museolle. Hän osti ja keräsi satoja taide-esineitä. Koelz palasi Intiaan jälleen 1936. Tällä kertaa hän keräsi kasveja Yhdysvaltain maatalousministeriölle. Vuonna 1939 Koelz teki seitsenvuotisen tutkimusmatkan Persiaan, Intiaan, Nepaliin ja Assamiin. Antropologian museo on julkaissut hänen Persia-päiväkirjansa.

Vuonna 1956 tohtori Koelz palkittiin "Meyer Memorial Award"illa merkittävästä työstä maatalouden hyväksi. Hänen suhteensa Michiganin yliopistoon kesti 74 vuotta. Vuosien ulkomaanmatkojen jälkeen Koelz vetäytyi syntymäkotiinsa, jossa hän sittemmin kuoli.

Matkoillaan Koelz keräsi lähes 30 000 näytteen lintukokoelman Michiganin yliopiston eläinmuseolle, ja noin 30 000 kasvin kokoelman maatalousministeriölle. Koelz nimesi joitakin lintujen alalajeja, muun muassa alppikiitäjän (*Tachymarptis melba*) alalajin *nubifugus*.

Lähteet
-------

* Zoonomen

1. ↑  Time: McMillan Back luettu 10.1.2009
2. ↑  UMMA (Arkistoitu – Internet Archive)
3. ↑  ITIS


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Tšekki
* Alankomaat

 |
|  |
| Tieteilijät | 
* CiNii

 |
|  |
| Taiteenala | 
* Te Papa (New Zealand)

 |
|  |
| Muut | 
* SNAC
* IdRef

 |

 |
Handley Page Hampden
**Handley Page HP.52 Hampden** oli Handley Pagen valmistama brittiläinen kaksimoottorinen keskiraskas pommituslentokone, jossa oli neljän hengen miehistö. Konetta valmistettiin vuosien 1936–1941 välillä 1 430 kappaletta.

Konetyyppi toimi Whitleyn ja Wellingtonin rinnalla Yhdistyneen kuningaskunnan ilmavoimien pommituslennostojen runkona toisen maailmansodan alussa, osallistuen ensimmäiseen Berliiniä vastaan tehtyyn ilmahyökkäykseen sekä ensimmäiseen tuhannen pommikoneen ilmahyökkäykseen Kölniä vastaan. Kone tunnettiin "lentävänä matkalaukkuna" sen miehistölle tarjoamien vaatimattomien tilojen vuoksi. Se osoittautui hitautensa (maksimi lentonopeus 426 km/h) vuoksi sopimattomaksi toisen maailmansodan ilmasotaan, minkä vuoksi se siirrettiin yölentotehtäviin. Yhdistyneen kuningaskunnan ilmavoimien pommituslennostot luopuivat sen käytöstä 1942 lopulla.

Britannia toimitti HP.52 Hampdeneita PQ18-saattueen suojaksi Murmanskin alueelle, joista saksalaiset ampuivat alas tiettävästi ainakin yhden Kirkkoniemessä.

Lähteet
-------

* Chant, Chris: *II Maailmansodan lentokoneet - 300 konetyyppiä kaikkialta maailmasta*, Karisto, 2008, Hämeenlinna (suom. Petri Kortesuo) Alkuteos: Amber Books, 1999 ISBN 978-951-23-5025-4 (s. 155)

### Viitteet

1. ↑  C. H. Barnes: "Hampden and Hereford (H.P.52) and Swedish Seaplane (H.P.52)", *Handley Page aircraft since 1907*, s. 359–371. Putnam, 1976. ISBN 0370000307. (englanniksi)
2. ↑  Chant: s. 155
3. ↑  Crosby, 2007: s. 104.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Handley Page Hampden**.
**Vähikkälän työväentalo** on Janakkalan kunnan Vähikkälän kylässä sijaitseva entinen työväentalo, joka on vuodesta 1978 toiminut taiteilija Erkki Kannoston kesäateljeena.

Historiaa
---------

Vähikkälän työväenyhdistys perustettiin helmikuussa 1905. Mukaan liittyi yli sata jäsentä. Vuoteen 1916 mennessä määrä väheni 48:aan.

Vuonna 1912 yhdistys osti vuonna 1905 rakennetun talon, joka oli entinen raittiusyhdistys Tuikkulan talo. Yhden lähteen mukaan yhdistykset itse asiassa rakensivat talon yhteisvoimin, ja raittiusyhdistys myi työväenyhdistykselle vain oman osuutensa talosta. Työväenyhdistys laajensi taloa oston jälkeen.

Vuonna 1978 kuvanveistäjä Erkki Kannosto osti talon kesäateljeekseen rahoilla, jotka hän sai voitettuaan Lahden kaupungin kilpailun veistämällään punavankien muistomerkillä. Kyseinen muistomerkki sijaitsee Lahden Fellmaninpuistossa. Talo oli tuolloin jo tyhjillään. Taiteilija perheineen käytti taloa ainakin vuoteen 2015 saakka kesäpaikkanaan. He ovat kunnostaneet taloa vuosien mittaan useaan kertaan.

Toimintaa työväentalolla
------------------------

Talon ollessa työväentalona siellä järjestettiin muun muassa iltamia ja muita ohjelmallisia juhlia. Vuonna 2015 Erkki Kannosto järjesti talon puutarhassa parinkymmenen veistoksen pienoisnäyttelyn.

Lähteet
-------

1. 1 2  Kerkkonen, Veikko: *Janakkalan historia*. Janakkalan kunta, 1976. ISBN 951-99089-1-9.
2. ↑  Kivisalo, Väinö: *Työväenliike Etelä-Hämeessä 1906–1931*. Hämeen eteläinen sos.dem. piiritoimikunta, 1931.
3. 1 2  Hämeen Sanomat *hameensanomat.fi*.  21.3.2017. Viitattu 19.12.2022.
4. ↑  Hämeen Kansa *digi.kansalliskirjasto.fi*.  23.7.1919, no 32. Viitattu 19.12.2022.
5. ↑  Hämeen Kansa *digi.kansalliskirjasto.fi*.  31.8.1939, no 106. Viitattu 19.12.2022.